नशे से समाज व परिवार में हो रहा बिखराव : हिरवानी
जिले को नशामुक्त बनाने के लिए सर्व समाज की बैठक रविवार को साहू सदन में हुई। देर शाम तक चली बैठक में मुख्य अतिथि नशामुक्ति सर्व समाज व जिला साहू संघ अध्यक्ष अर्जुन हिरवानी ने कहा कि आज की विषम परिस्थिति में नशा पान की संख्या भयानक रूप लेती जा रही है। लाेग इसके अादी हाेते जा रहे हैं। समाज एवं परिवार में बिखराव, लड़ाई-झगड़े के साथ महिलाओें काे प्रताड़ना का शिकार हाेना पड़ रहा है। सभी ब्लॉकों में सभी कस्बों एवं गांवाें में इस नशा मुक्ति अभियान चलाकर जागरूक करने की अावश्यकता है।
शहीद अस्पताल अधीक्षक डॉ शैवाल जाना ने भी नगर में बढ़ते नशे पर चिंता व्यक्त करते हुए कहा कि सभी संकल्प लें कि अपने परिवार को नशे से बचाकर रखें। व्यापारी संघ अध्यक्ष डॉ रूपआनंद दासाणी एवं मुस्लिम समाज अध्यक्ष नईमुद्दीन खान ने भी संबोधित किया। संचालन तहसील साहू संघ अध्यक्ष तोरणलाल साहू ने किया। गंगादेवी सोनी, भाेप सिंह साहू, केआर साहू, आदि मौजूद रहे।
दल्लीराजहरा। साहू सदन में बैठक में उपस्थित विभिन्न समाज के लोग।
समाज को नशामुक्त करना जरूरी
अध्यक्षता कर रहे सर्व आदिवासी समाज के राष्ट्रीय अध्यक्ष एवं पूर्व एडिशनल कलेक्टर जीअार राणा ने कहा कि नशाखोरी की प्रवृत्ति से मनुष्य के स्वस्थ जीवन को संकट में डाल दिया है वहीं घर, परिवार, समुदाय एवं समाज के अंदर माता बहनें प्रताड़ना की शिकार हो रही है। इसलिए अतिशीघ्र समाज काे नशा मुक्त करना होगा।
hin_Deva hin_Deva awa_Deva awa_Deva hin_Deva hin_Deva